text: Skræmte røvere væk med postsæk
  03 januar 2011 kl. 06.44
  Med en postsæk lykkedes det købmanden i Tistrup ved  Varde at afværge et væbnet røveri søndag eftermiddag.
  To unge mænd kom ind i butikken Let Køb ved 17.30-tiden. Den ene havde en kniv i hånden. Røverne sagde: Hit med pengene! Det er et røveri!
  
  Kniv fløj ned i mælkekøler
  - Den første har en kniv i hånden. Den får jeg vristet fra ham. Jeg svinger med en postsæk, så kniven flyver ind i en mælkekøler, fortæller købmand Søren Knudsen til jv.dk.
  Det lykekdes røveren at finde kniven igen. Men købmandens modstand fik røverne til at stikke af.
  
  Væk for satan!
  - Den anden sagde: "Vi skal ud herfra. Væk for satan!", husker Søren Knudsen.
  Røverne beskrives som 15-20 år. De bar sorte masker og var klædt i henholdsvis en sort og en lys hættetrøje. 
  Det var første gang, købmanden i Tistrup har været udsat for røveri. 
  - Det er sgu en skidt nytårsgave, slutter han til jv.dk.
  